મનમાં ઘણીવાર પ્રશ્ન ઉદ્‍ભવતો. આ સજ્જન કોણ છે ? આવી ગરમીમાં જાતે લોકોને શા માટે પાણી પિવડાવતા હશે ? આ પરબનો ખર્ચ કોણ આપતું હશે ? ઘણા લોકો તો પોતાના નામની પરબ છે તે માટે મોટા બેનરો લગાવતા હોય છે. અહીં તો કશા જ પ્રકારના બેનર વગર પાણીની પરબ ચાલતી હતી. સજ્જનના દેખાવ પરથી તો તેઓ સામાન્ય માણસ તો નહોતા દેખાતા. કપડા ને તેમની રહેણીકરણીથી તો વ્યવસ્થિત ઘરના દેખાતા હતા. આ નિરુત્તર રહેલા પ્રશ્નોના જવાબો મેળવવા મનમાં જ ઘણી તાલાવેલી લાગતી.